**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՄԱՐՏԻ 4-Ի N 306-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»**

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Իրավական ակտի անհրաժեշտությունը**

 Հարցի կարգավորմանն ուղղված քայլերը պայմանավորված են ՀՀ 2021 թվականի պետական բյուջեով նախատեսված՝ ՀՀ կառավարության 04.03.2021թ «Հայաստանի Հանրապետության 2021թ․ պետական բյուջեով առանձին մարմինների համար նախատեսված հատկացումների հաշվին բանկային վճարային քարտերով շրջանառվող միջոցների տարեկան չափաքանակները հաստատելու մասին» N 306-Ա որոշմամբ սահմանված և ՀՀ կառավարության որոշման սույն նախագծում ներառված՝ ՀՀ Ազգային ժողովի աշխատակազմի մասով նախատեսված հատկացումների հաշվին բանկային վճարային քարտերով շրջանառվող միջոցների տարեկան չափաքանակներում փոփոխություններ կատարելու անհրաժեշտությամբ՝ համաձայն ՀՀ կառավարության 15.06.2018թ «Բյուջեների կատարման կարգը հաստատելու և Հայաստանի Հանրապետության կառավարության մի շարք որոշումներ ուժը կորցրած ճանաչելու մասին» N 706 որոշմամբ սահմանված կարգի:

 ՀՀ կառավարության քննարկմանը ներկայացված ՀՀ կառավարության վերոնշյալ որոշման նախագծի մշակման համար հիմք է հանդիսացել ՀՀ Ազգային ժողովի աշխատակազմի համապատասխան գրությամբ ՀՀ ֆինանսների նախարարություն ներկայացված նախագիծը (գրությունը կցվում է):

1. **Ընթացիկ իրավիճակը և խնդիրները**

 Ըստ ՀՀ Ազգային ժողովի աշխատակազմի կողմից ներկայացվող նախագծի՝ ՀՀ կառավարության 04.03.2021թ N 306-Ա որոշմամբ սահմանված հավելվածի «1024» «ՀՀ Ազգային ժողովի լիազորությունների իրականացման ապահովում» ծրագրի «11001» «ՀՀ Ազգային ժողովի գործունեության ապահովում՝ օրենսդրական, վերլուծական և ներկայացուցչական ծառայություններ» միջոցառման տարեկան չափաքանակներում /ընդամենը 395,0 մլն դրամ/ առաջարկվում է կատարել հետևյալ փոփոխությունները.

 նվազեցնել տնտեսված գումարը 25,2 մլն դրամով ՝ այդ թվում՝

* «Վարչական ծառայություններ» հոդվածը 5,5 մլն դրամով,
* «Համակարգչային ծառայություններ» հոդվածը 10,9 մլն դրամով,
* «Տեղեկատվական ծառայություններ» հոդվածը 8,8 մլն․ դրամով,

և նույն չափով ավելացնել մինչև տարեվերջ անհետաձգելի, հրատապ և չկանխատեսված, սակայն անհրաժեշտ ծախսերի իրականացմանը՝ այդ թվում՝

* «Մեքենաների և սարքավորումների ընթացիկ նորոգում» հոդվածը 1,0 մլն․ դրամով,
* «Մասնագիտական ծառայություններ» հոդվածը 2,8 մլն․ դրամով,
* «Կենցաղային և հանրային սննդի նյութեր» հոդվածը 5,0 մլն․ դրամով,
* «Հատուկ նպատակային այլ նյութեր» հոդվածը 16,4 մլն․ դրամով:

 Ներկայացվող նախագծով առաջարկվող տարեկան չափաքանակներում կատարվող փոփոխությունները կնպաստեն նաև կորոնավիրուսային վարակի պայմաններում ՀՀ Ազգային ժողովի պատգամավորների և աշխատակիցների անվտանգության ապահովմանը, ինչպես նաև համավարակի տարածման կանխարգելման և վերահսկման նպատակով՝ ՀՀ Ազգային ժողովի մասնաշենքերի վարակազերծման, ախտահանման աշխատանքների կազմակերպման արդյունավետության բարձրացմանը։

1. **Տվյալ բնագավառում իրականացվող քաղաքականությունը**

 Տվյալ բնագավառում ներկայումս տարվում է անկանխիկ շրջանառության ավելացման, կանխիկի շրջանառության կրճատման կամ դրանք բանկային վճարային քարտերով շրջանառելու քաղաքականություն:

1. **Կարգավորման նպատակը և բնույթը**

 Կարգավորման նպատակը բյուջետային ծախսերի լիարժեք և արդյունավետ կատարումն է, ինչպես նաև բյուջետային ռեսուրսների խնայողությանն ուղղված քայլերի հետևողական իրականացումը:

1. **Ակնկալվող արդյունքը**

 Բյուջետային ծախսերի արդյունավետ կատարման նպատակով` կարգավորման դաշտի ապահովում:

1. **Նախագծի մշակման գործընթացում ներգրավված ինստիտուտները և անձիք.**

 Նախագիծը մշակվել է ՀՀ Ազգային ժողովի աշխատակազմի և ՀՀ ֆինանսների նախարարության կողմից:

1. **Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

 Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

 Որոշման նախագիծը բխում է «Հայաստանի վերափոխման ռազմավարություն 2050», «Կառավարության 2021-2026թթ. ծրագիր» /կետ 6.10/ ռազմավարական փաստաթղթի դրույթներից։